
Interviu cu Părintele Iustin 


- Părinte, o mare problemă a traiului 
trupesc pe care-l promovează civilizaţia de azi 
este desfrânarea. Se încearcă să se spună că e 
normală această patimă. In ce constă răutatea 
ei? 

-  Desfrânarea e patimă. Este o deviere 
de la normal. 

Desfrânatul este un om îndobitocit, redus 
doar la trup, un om văduvit de sănătatea 
sufletului, care ajunge să le judece pe toate după 
patima sa. El nu are o viziune curată asupra 
lumii, amestecă în toate păcatul, întinarea, 
mintea sa e întunecată de patimă. Oamenii 
aceştia sunt o pacoste pentru societate. 

Cel mai grav este că acum foarte mulți se 
încurcă în astfel de lucruri de la vârste fragede, 
de la 12-14 ani, lucru la care contribuie din plin 
societatea, şcoala, televiziunea, educaţia de 
astăzi. Şi ajunge aşa să se netrebnicească. să nu 
mai fie în stare să intre pe făgaşul firesc al 
existenţei, să-şi întemeieze o familie, să se 
încadreze normal în societate. Patima 
desfrânării nu ține numai de trup, ci alterează 
cumplit şi mintea, aduce devieri de 
comportament, anomalii în gândire. De aceea 
oamenii aceştia ajung nişte ratați, marginalizați. 

Cei ce se întinează cu această patimă din 
tinerețe se îmbolnăvesc adesea de nu mai pot da 
naştere la copii... Alţii nasc copii bolnavi, cu 
malformații, cu deficienţe psihice. Toate acestea 
pentru că părinţii, la rândul lor, nu sunt sănătoşi 
şi nu pot da naştere la copii sănătoşi. 

Dar nici căsătoria nu le merge bine. 
Intervin o sumedenie de probleme pe care nu 
sunt în stare să le depăşească. Datorită acestei 
patimi soţii nu se pot înţelege bine între ei, nu 
pot pune bazele unei legături normale, nu pot 
întemeia un cămin, o viață aşezată... 

- Dar lumea de azi nici nu vrea să audă 
că desfrânarea e păcat. Trebuie să intrăm în 
Europa, să ne aliniem la standardele lor de 
viaţă. 

- Nu intrarea în Europa este o cauză 
pentru toată decadența asta morală, ci este 
stricăciunea generală pe care o urmăresc ei cu 
popoarele. Ei ştiu că, luând bunul moral al unui 
popor, îl poţi stăpâni, îl poţi manevra cum vrei. 
Nu mai aşa se explică şi faptul corupției de 
aproape o sută de ani. Încearcă să înlăture 
morala creştină, fiindcă creştinis mul biruieşte 
toate forțele; este singura forță din popor care 
poate rezista tuturor încercărilor diavoleşti. Nu 
interesează atât de mult intrarea noastră în 
Europa, noi am fost întotdeauna în Europa. 
Suntem în Europa, dar valorile noastre care se 
opun la toate interesele lor diavoleşti, acesta 
este punctul principal. Intrarea noastră în 
Europa ar fi un medicament pentru toată 
stricăciunea asta occidentală. 

Ei pe noi nu ne pot privi. Ca diavolul, nu 
pot suporta tămâia; de aceea se şi tulbură ei. La 


noi, la români, se mai menţine cât de cât 
mireasma ortodoxiei, pe când ei au fost inundaţi 
de mahomedanism, budism, protestantism; au 
făcut un terci pe care vor să-l implanteze şi în 
părțile răsăritului, impunându-ne nouă că nu 
intrăm în Europa dacă nu facem una, alta...Nu 
pot să suporte mirosul de tămâie al Bizanțului 
ce a mai rămas la noi. Un sectant, de pildă, 
venit din Germania în România la studii a 
urmărit mai ales sărbătorile acestea frumoase 
din România, în special cele ale sfinţilor din 
Moldova, care este într-o continuă prăznuire. 
Tocmai fenomenul acesta l-a urmărit. Concluzia 
care a fost? Dacă noi, românii, rămânem la ceea 
ce avem noi acum, nu vom intra în Europa şi, 
dacă vom intra în Europa, nu vom mai avea 
ceea ce avem. Deci acesta este scopul: să ne 
curețe, să ne scoată din temelie toată structura 
noastră ortodoxă, care a fost o mare piedică 
pentru occidentali. Pentru că occidentalii nu 
înțeleg fenomenul acesta al ortodoxiei, al trăirii, 
al vieţii duhovniceşti. Ei de la rațiune nu mai 
coboară la inimă. Occidentalul întâi trebuie să 
înțeleagă ca să creadă, ori răsăriteanul ortodox 
trăieşte ca să înţeleagă. Deci aceasta este 
deosebirea la ora actuală. Ei nu pot înţelege 
cum suntem noi popor şi latin, şi ortodox. Tot 
fenomenul acesta al corupției este dirijat din 
exterior ca să nu ne menţinem la viața noastră 
spirituală, să ne îndobitocească, să facă din noi 
o masă de manevră. Asta urmăresc ei prin 
alcool, prin droguri, prin televiziune. O 
societate, dimpotrivă, trebuie să ocrotească 
omul, să aibă legi speciale pentru a-l menţine 
cât mai sănătos; să aibă oameni care să 
realizeze ceva, nu să facă o turmă de dobitoci, 
după cum urmăresc ei. 

- Părinte, nu suntem acceptaţi dacă nu 
suntem deacord cu homosexualii, spre exemplu. 
Îi putem accepta? 

- Aceştia sunt nişte oameni 
denaturaţi. 

Dumnezeu ne-a lăsat legile firii; încălcarea 
lor duce la o stare de boală. Cum ia naştere 
această deviere de comportament? Apare în 
zonele de jos ale societăţii, la copiii străzii, la 
cei ce duc o viaţă de mizerie, nefericită, 
abandonaţi de societate. In mizeria şi-n 
decadenţa lor ajung la absurditatea acestui păcat 
şi trăiesc din el, în aceasta-şi mai găsesc 
"alinare", apoi nu se mai pot controla. De la ei 
se împrăştie această molimă şi La cei din jur. 

Dar în Occident aberaţia aceasta vine de la 
traiul bun. de la lux. de la viaţa fără de 
Dumnezeu.  Materialismul, viaţa  trupească, 
senzuală, axarea pe bunăstare pământească, 
toate acestea îi aruncă pe oameni în 
anormalitate. Nu mai simt plăcere pentru ceea 
ce e firesc, normal, natural, nu se mai 
mulțumesc cu ce le-a dat Dumnezeu, ci caută cu 
nesaţ, în starea lor de răzvrătire împotriva 
Creatorului lor, destrăbălarea, excentricitatea. 


bolnavi, 


- O altă problemă o prezintă casele de 
toleranță. Cene puteți spune în această privință? 
Pot fi ele legalizate? 

- Aceasta a fost dintotdeauna o 
problemă. Ca şi avorturile, e un păcat cu care se 
confruntă societatea: dar nu poate fi legalizat. 
Asta ar însemna să se dezvolte în voie. 

Oricum există, chiar şi în afara legii, dar 
nu trebuie acceptat, să nu ridicăm fapta aceasta 
la rang de normalitate. 

Societatea trebuie să promoveze, să 
impună valorile autentice, să dea un ton sănătos 
vieții şi să dezrădăcineze  neghinele, 
stricăciunile ce afectează bunul mers al vieții. 

In nici un caz nu trebuie să primească fără 
judecată orice stricăciune morală sau de altă 
natură. 

Biserica are porunci clare de la Dumnezeu. 
Ea nu poate accepta păcatul în nici un chip. 
Dacă urmăreşte binele oamenilor trebuie să le 
dea norme drepte de comportament, nu trebuie 
să accepte nici o intruziune ce contravine cu 
învățăturile ei dumnezeieşti. Ar trebui ca 
Biserica să aibă un cuvânt de spus în această 
privinţă, pentru că e cea mai în măsură să o 
facă. Are această sarcină de la Dumnezeu, de a 
ţine lumea pe calea cea dreaptă, de a o îndrepta 
cumva spre mântuire, nu spre pierzare, spre 
nimicire. Şi cred că la noi. în România, părerea 
Bisericii nu poate fi desconsiderată. Cine poate 
da răspunsuri, rezolvări mai potrivite la aspecte 
concrete de viață, de comportament decât 
Biserica, păstrătoarea învățăturilor sănătoase 
date de Dumnezeu, de Mântuitorul Hristos, şi a 
tradiţiilor străvechi moştenite de la Părinții 
noştri? 

- Părinte, ştiinţa şi mentalitatea 
contemporană, ca o motivare a păcatelor 
trupeşti, spun că în om există un instinct trupesc 
ce ţine de fire şi trebuie satisfăcut, că e normal 
să fie satisfăcut. 

- Tocmai dimpotrivă, pornirile 
acestea trebuie stăpânite, educate, altfel care e 
deosebirea dintre om şi animal? Să se 
căsătorească omul, să-şi facă o familie, să-şi 
aibă femeia sa şi, aşa, în marginile acestea date 
chiar de Dumnezeu şi pe care şi firea le cere. să- 
şi împlinească această nevoie, nu în afara 
normalului, nu să-şi facă de cap. Să-şi aibă soția 
lui şi să se mulțumească cu ea. 

Acestea sunt nevoile trupeşti reale ale 
omului şi aşa sunt ele împlinite. Neastâmpărul 
celor depravaţi - asta-i nebunie, nu lucru al firii. 

Apoi, această nevoie firească a trupului are 
şi o finalizare concretă - naşterea de prunci. 
Pentru aceasta a fost sădită de Dumnezeu 
atracția aceasta, nu pentru altceva. Nici 
animalele nu-s altfel. Noi, oamenii, suntem mai 
jos sau mai sus decât animalele? 

- Dar societatea de astăzi se spune că se 
îndreaptă spre civilizaţie; trebuie înlăturate 
tensiunile dintre oameni. 

Adică trebuie toleraţi şi homosexualii, şi 
desfrânaţii... 

Sunt şi ei mulți şi sunt acceptați aşa. 
Trebuie, deci. să-i acceptăm toţi şi pe toți? 

- Aşa se spune, dar nu sunt mai mulţi 
decât oamenii normali. Sunt mulți prin 
libertatea pe care le-o dăm noi. 

La un moment dat ai să te trezeşti că o să 
se desființeze şi familia, după cum s-a şi 
început... Nu se mai cunună, trăiesc fără 
cununie religioasă, civilă. Mergem spre o 
anarhie, spre animalizarea omului. 

- Cum se poate ieşi din această cloacă a 
păcatului? 


Ce să facă fiecare în parte, ce să facă 
societatea? 

- Societatea trebuie să pregătească nişte 
părinţi buni, nişte familii care să-şi educe copiii, 
să le inspire legea morală creştină. Iar omul de 
astăzi trebuie să se întoarcă la societatea de 
acum 200 de ani - cum să conceapă copiii, cum 
să-i educe, cum să-i instruiască în şcoală şi să-şi 
formeze elemente temătoare de Dumnezeu şi cu 
dragoste față de om. 

Sunt trei instituţii care menţin o naţiune în 
toată integritatea ei: Biserica, familia şi şcoala. 
În şcoală - profesorii să-şi facă datoria de a le 
da elevilor învățături sănătoase, nu să-i lase la 
voia proprie. Biserica - să fie prezentă în viaţa 

omului, să fie frecventată. Familia - să 
constituie un nucleu închegat, un mediu sănătos 
pentru membrii ei; să nu fie destrămată datorită 
lipsurilor materiale. 

Dar, în primul rând noi, monahii, suntem 
cei mai vinovaţi pentru starea decăzută a lumii. 
Noi suntem lucrătorii care, adormind, am lăsat 
vrăjamşii să fure sămânţa din pământul ţării. 
Am adormit, o dată lăsând rugăciunea, apoi prin 
neatenţia şi nepurtarea de grijă față de poporul 
lui Dumnezeu. Ba am făcut cârdăşie şi cu 
ateismul, iar tăcerea noastră s-a tăcut pricină de 
multă sminteală şi cădere a multor suflete. Şi 
câte n-ar fi de zis aici... 


Protos. Iustin PÂRVU 


